“ฟอส-บุ๊ค, เพิร์ธ-แซนต้า, จูเนียร์-มาร์ค” แท็คทีม “อู๋-บูม, มาร์ค-ปูน” เสิร์ฟครบทุกโมเมนต์ ซีรีส์ “สายรหัสเทวดา Perfect 10 Liners” EP.14 ในงาน “Perfect 10 Liners Mid Term” ฟูลฟิลใจแฟนๆ  

#Perfect10LinersEP14 
 #Perfect10Liners #สายรหัสเทวดา #GMMTV
#fforcejs #kasibook 
#PerthTanapon #Perthppe #santapp 
#jnnrrs #Markjrtn

อ่านข่าวและรูปเพิ่มเติม
📍​ทำถึงครบทุกรสจริงๆ สำหรับซีรีส์สุดปัง “สายรหัสเทวดา Perfect 10 Liners” จาก “GMMTV” คอนเทนต์โพรไวเดอร์ชั้นนำของเมืองไทย ที่กระแสแรงต่อเนื่องไม่มีแผ่ว ฮอตติดเทรนด์ X ทุก EP ทั้งในประเทศไทย และอีกหลายพื้นที่ทั่วโลก ซีรีส์ที่แฟนๆ ทั้งอินและฟินหนักมาก ตอนนี้เรื่องราวเดินทางมาถึงครึ่งเรื่องแล้ว ทีมนักแสดงสุดฮอต “ฟอส จิรัชพงศ์ ศรีแสง, บุ๊ค กษิดิ์เดช ปลูกผล, เพิร์ธ ธนพนธ์ สุขุมพันธนาสาร, แซนต้า พงศภัค อุดมโภชน์, จูเนียร์ ปณชัย ศรีอาริยะรุ่งเรือง, มาร์ค จิรันธนิน ตรัยรัตนยนต์” ถือโอกาสขอบคุณเสียงตอบรับแบบถล่มทลายจัดให้แบบหนักๆ เปิดเวทีความสนุก เสิร์ฟความฟินให้แฟนๆ มาร่วมชม “สายรหัสเทวดา Perfect 10 Liners” EP.14 ในงาน “Perfect 10 Liners Mid Term” พร้อมด้วยแก๊งค์เพื่อนสุดซี้อย่าง “อู๋ ธนบูรณ์ เกียรตินิรันดร์, บูม ธราธร จันทรวรกาญจน์, มาร์ค ณฐริศร์ วรกรเลิศสิทธิ์, ปูน มิตรภักดี” ที่กอดคอมาร่วมสร้างสีสัน รวมทั้งพูดคุยกับผู้กำกับฯ คนเก่ง “นิว ศิวัจน์ สวัสดิ์มณีกุล” พิเศษสุดๆ กับสเปเชียลโชว์สุดเอ็กซ์คลูซีฟดีต่อใจจากเหล่านักแสดง เมื่อวันอาทิตย์ที่ 26 มกราคม ที่ผ่านมา ณ ชั้น 6 สยามพารากอน โรงภาพยนตร์สยามภาวลัย Paragon Cineplex

เปิดเวทีต้อนรับแฟนๆ เข้าสู่งาน “Perfect 10 Liners Mid Term” ด้วยโชว์สุดพิเศษชุดใหญ่จากเหล่านักแสดง “ฟอส-บุ๊ค” กับเพลง “ผู้ร้ายปากแข็ง” เรียกเสียงกรี๊ดสนั่นให้หายคิดถึง ตามด้วย “จูเนียร์-มาร์ค” ในเพลง “รัก” ทำเอาแฟนๆ หลงเสน่ห์ไม่ไหว ไปต่อกับแก๊งค์เพื่อนสุดซี้อย่าง “อู๋-บูม, มาร์ค-ปูน” กับเพลง “เขินให้หน่อย” ปิดท้ายด้วยคู่คิ้วท์ๆ “เพิร์ธ-แซนต้า” ในเพลง “แค่เธอเท่านั้น” จากนั้นพิธีกรอารมณ์ดี “เลโอ โซสเซย์” ชวนนักแสดงทั้งหมดขึ้นพูดคุยบนเวทีถึงความรู้สึกที่ EP13 ขึ้นเทรนด์สูงทะลุไปมากกว่า 1 ล้านเทรนด์ และกระแสตอบรับที่ถล่มทลายตั้งแต่ EPแรก
และงานนี้เดินทางมาถึงครึ่งเรื่องทั้งที “เลโอ” เลยมีเกมเก็บคะแนนสอบ Mid Term จัดฉากมาทดสอบความจำของแต่ละคู่ ว่าคู่ไหนจะมีความเป็นเลิศ  เริ่มจาก “เพิร์ธ-แซนต้า” กับฉากใน EP12 ที่ กรรณถามโยธา ให้ตอบคำถามว่าใช่หรือไม่ เพื่อจะทดสอบความรู้สึกของตัวเอง มาถึงคู่ที่ 2 “อู๋-บูม” น้องเก้ากับพี่วา กับคำถามสุดหินให้ตอบว่ามีหนังสือวางอยู่บนโต๊ะกี่เล่ม คู่ที่ 3 “จูเนียร์-มาร์ค” ข้อนี้ค่อยๆ เปิดจิ๊กซอร์ให้ดูทีละชิ้น แล้วทายว่าเหตุการณ์นี้เกิดอะไรขึ้น ส่วนคู่ที่ 4 “มาร์ค-ปูน” ให้ฟังเสียงโดยไม่เห็นภาพ ใช้ความสามารถทางการได้ยิน จับเรื่องราวให้ได้ มาถึงคู่สุดท้าย “ฟอส-บุ๊ค” โจทย์คือให้ “บุ๊ค” ตอบว่าช่วงที่เสียง หายไป “ฟอส” พูดว่าอะไร จากนั้น “เลโอ” เชิญผู้กำกับฯ “นิว” ขึ้นมาร่วมพูดคุยเบื้องลึกเบื้องหลังสนุกๆ พร้อมให้ คะแนนความฟิน ก่อนจะถ่ายภาพเป็นที่ระลึกกับแฟนๆ ที่มาให้กำลังกันแน่นโรง
​
เข้าสู่ช่วงที่ทุกคนรอคอยกับการดู EP14 “สายรหัสเทวดา Perfect 10 Liners” ไปพร้อมๆ กัน ท่ามกลาง ความฟินฉ่ำกับจักรวาลความสัมพันธ์ของนักแสดงแต่ละคู่ตลอดที่ชมซีรีส์ เรียกเสียงกรี๊ดดังสนั่นลั่นโรง จากนั้นเหล่านักแสดงกอดคอโชว์เพลง “วันนี้ Perfect” ส่งแฟนๆ กลับบ้าน ท่ามกลางรอยยิ้มและความอบอุ่นสุดประทับใจ
​
ติดตามชมซีรีส์ “สายรหัสเทวดา Perfect 10 Liners” ทุกวันอาทิตย์เวลา 20.30 น. ทางช่อง GMM25 และ WeTV เท่านั้น และติดตามชมภาพความประทับใจงาน “Perfect 10 Liners Mid Term” ได้ทาง& Instagram & X & TikTok & YouTube & Weibo : GMMTV